Sultane Yaşara 90 serre ya ke 3 domanê ci Têkoşînê Azadîye yê Kurdîstanî de şehîd bîyî, perey krîzê qelbî ra dinyaya xo bedilnaye. Cenazaya Dayîke Sultane Goristanê Asrî yê Bismilî de kişta domananê ci de ameye definkerdene.
3 domananê Dayîke Sultane ra Mehmet Nurî Yaşar (Zekî) serra 1987î de dewa Şêbî ya qezaya Dêrikî ya Mêrdînî de, Adil Yaşar serra 1993î de dewa Kerxî ya Bismilî de û Ahmet Yaşar (Ferhat Mîroglu) serra 1992î de Bismil de şehîd bibî. Serra 1994î de zî dewa keyeyê Yaşarî amebî vêşnayene û keyeyî koçê Îzmîrî kerdbi.
Dayîke Sultane bi serran domananê xo reyde têkoşîn kerd.
